PMIndiaData/PMIndiaSum huggingface dataset:
পি.এম.না মালেমগী য়োগ নুমিত্তা লৈবাক মীয়ামদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি লৈবাক মীয়ামদা ইন্তর্নেসনেল য়োগ নুমিৎগী থৌরমদা ভিদিও কন্ফরেন্সিংগী খুত্থাঙদা ৱা ঙাংখ্রে। প্রধান মন্ত্রীনা হায়, ইন্তর্নেসনেল য়োগ নুমিৎ অসি ৱাখল্লোন মান্নবশিং পুনশিন্নবগী নুমিৎনি। মসি মচিন-মনাও ওইবগী নুমিৎনি। কোবিদ-১৯গী মালেমগী হকশেলগী ইমর্জেন্সী অমা লৈবসিনা মরম ওইরগা চহি অসিগী ওইনদি ইন্তর্নেসনেল য়োগ নুমিৎ অসি ইলেক্ত্রোনিক অমদি দিজিতেল ফম্পাক্তা পাংথোক্লি। প্রধান মন্ত্রীনা হায়, মীয়াম্না মখোয় মখোয়গী য়ুমদা মখোয়গী ইমুং মনুংশিংগা য়োগ শান্নরি। মহাক্না হায়খি, য়োগনা ঐখোয়বু পুনশিলহল্লি। মালেমগী মফম পুম্নমক্তগী ‘মাই লাইফ – মাই য়োগ’ ভিদিও ব্লোগ্গিং চাংদম্নবদা মীয়াম্না মশিং য়াম্না শরুক য়ারক্লিবসিনা য়োগবু মীয়াম্না পাম্নবা হেনগৎলক্লি হায়বা তাক্লি, হায়না মহাক্না হায়খি। ঙসিদি ঐখোয় পুম্নমক মীয়াম পুনবা মফমদগী লাপ্না লৈদুনা ঐখোয়গী ইমুং মনুংশিংগা য়ুমদা য়োগ শান্নগদবনি। চহি অসিগী থিমদি ‘য়োগ এৎ হোম এন্দ য়োগ ৱিথ ফেমিলী’ হায়বসিনি। ইমুং অমদা লৈরিবা অঙাং, নহা অমদি অহলশিং পুনশিন্দুনা য়োগ শান্নমিন্নবনা মরম ওইরগা য়োগনা ইমুং মনুং মরী ফগৎহল্লি অমদি য়ুমদা অফবা ইনর্জী অমা চেলহল্লি। য়োগনা পুক্নীংগী ইহুলবুসু লাকশিলহল্লি, হায়না পি. এম.না হায়খি। “য়োগনা ঐখোয়গী হকচাংগী ইম্যুন সিস্তেম। নহাক্না মহাক্কী নুংতিগী পুন্সিদা প্রানায়মবু য়াওহনগদবনি। প্রানায়ম য়োগ নৎত্রগা নীংশা হোনবগী শাজেলনা ঐখোয়গী নীংশা হোনবগী সিস্তেমবু মপাঙ্গল কনখৎহল্লি। মসি হৌজিক্কী মতমসিগা হেন্নসু চাশিন্নবা অমা ওইরি মরমদি কোবিদ-১৯ ভাইরসনা খ্বাইদগী হেন্না শোকহল্লিবসি হকচাংগী নীংশা হোনবগী লম্বীদনি,” হায়না প্রধান মন্ত্রীনা হায়খি। প্রধান মন্ত্রীনা হায়, য়োগ অসি অপুনবগী শাফু অমা ওইরক্লে। মসিনা খেন্নবা থমদবনা মীওইবগী মরীবু হেন্না চেৎশিলহল্লি। মসিনা কাংলুপ, কুচু, নুপা-নুপী, লাইনীং অমদি লৈবাক্কী ৱাংমদা লৈরি। কনাগুম্বা অমা হেক্তনা য়োগবু শীজিন্নবা য়াই। করিগুম্বা ঐখোয়না ঐখোয়গী হকশেল অমদি নীংজবগী তরাবু নীংথিনা শেমবা ঙম্লবদি মালেমসিনা মায় পাক্লবা মশা মউ ফবা অমদি নুংঙাই য়াইফবা মীওইবা খুন্নাই অমা উগদবা নুমিত্তু লাপ্লরোই। হায়রিবা অসি ফংবদা য়োগনা শোয়দনা মতেং ওইগনি। “ৱাখল তারবা মীওই অমা ওইনা, ঐখোয়না ইমুং মনুং ওইনা অমদি খুন্নাই ওইনা মাংদা লিংজেল মান্ননা চংশিনগনি। ঐখোয়না ‘য়োগ এৎ হোম এন্দ য়োগ ৱিথ ফেমিলী’বু ঐখোয়গী পুন্সিগী শরুক অমা ওইহন্নবা হোৎনগনি। ঐখোয় শোয়দনা মায় পাক্কনি, ঐখোয় শোয়দনা ঙমগনি”, হায়না প্রধান মন্ত্রীনা মখা তাখি।
হান্নগী জপানগী প্রধান মন্ত্রী ঐচ.ই. শ্রী য়োশিহিদে সুগাগা প্রধান মন্ত্রীগা উনখ্রে

তোকিওদা মে ২৪, ২০২২দা হান্নগী জপানগী প্রধান মন্ত্রী ঐচ.ই. শ্রী য়োশিহিদে সুগাগা প্রধান মন্ত্রী, শ্রী নরেন্দ্র মোদীগা উনখ্রে। ২০২১গী সেপ্তেম্বরদা ৱাশিংতন দি.সি.দা পাঙথোকখিবা অহানবা ইন-পর্সন ক্বাদ লীদর্স সম্মিৎতা মখোয়না পাঙথোকখিবা বাইলেতরেলগী মীফম য়াওনা মমাংদা মখোয়না ৱারী শাখিবশিং অদু নীংশিংখি। প্রধান মন্ত্রীনা শ্রী সুগানা ভারত-জপানগী মরীশিং অসি চেৎশিনহনবদা অমসুং মপাঙ্গল কনখৎহনবদা শরুক তমখিবশিং অদুবু থাগৎপা ফোঙদোকখি। লুচিংবা অনিনা ইন্দিয়া-জপান স্পেসিএল স্ত্রেতেজিক এন্দ গ্লোবেল পার্তনরশিপ মপাঙ্গল কনখৎহন্নবা ৱাখল্লোনশিং ফোঙদোক্নখি। প্রধান মন্ত্রীনা শ্রী সুগাদা জপানগী এম.পি.শিংগী দেলিগেসন অমা লুচিংদুনা ভারত্তা লাক্নবা বর্তন তৌখি।
ওক্তোবর ৭ অমসুং ৮, ২০১৭তা প্রধানমন্ত্রী গুজরাত্তা ভিজিত তৌগনি

ওক্তোবর ৭ অমসুং ৮, ২০১৭তা প্রধানমন্ত্রী শ্রী নরেন্দ্র মোদী গুজরাত্তা ভিজিত তৌরগনি । ওক্তোবর ৭কী অয়ুক্তা, প্রধানমন্ত্রীনা দ্বারকাধীস লাইশংদা চৎকনি । দ্বারকাদা, মহাক্না ওখা অমসুং বৈত দ্বারকাগী মরক্তা থোং অমগী; অমসুং অতোপ্পা রোদ দিবলপমেন্ত প্রোজেক্তশিংগী উরেপ উয়ুং তমগনি । মহাক্না মীয়ামগী মীফমদা ৱা ঙাংগনি । দ্বারকাদগী প্রধানমন্ত্রীনা সুরেন্দ্রনগর জিলাদা লৈবা চোতিলাদা থুংলুগনি । মহাক্না রাজকোত্তা গ্রিনফিল্দ এয়ারপোর্ত অমগী; লেন তরুক্কী অহমেদাবাদ-রাজকোত নেস্নেল হাইৱে; লেন মরিগী রাজকোত-মোর্বি স্তেত হাইৱেগীদমক উরেপ উয়ুং তমগনি । ফুল ওতোমেতিক মিল্ক প্রোসেসিং অমসুং পেক্কেজিং প্লান্ত অমা; অমসুং সুরেন্দ্রনগরগী জোরাবরনগর অমসুং রতনপুর লমদমগীদমক দ্রিঙ্কিং ৱাতর দিস্ত্রিব্যুসন পাইপলাইন অমসু মহাক্না কৎথোক্কনি । মহাক্না মীয়ামগী মীফমদা ৱা ঙাংগনি । তুংদা প্রধানমন্ত্রীনা গান্ধিনগরদা চৎকনি । মহাক্না নৌনা শাবা আইআইতি গান্ধিনগরগী বিলদিং কৎথোক্লগনি অমসুং প্রধানমন্ত্রী গ্রামিন দিজিতেল সকসরতা অভিয়ান (পিএমজিদিশা) হৌদোক্কনি । পিএমজিদিশা অসিনা খুঙ্গংগী লমদমদা লৈরিবা নাগরিকশিংদা দিজিতেল লিতরেসি ফংহন্নবা পান্দম থম্লি । মসিনা ইনফোর্মেশন, নোলেজ, ইদুকেসন, অমসুং হেল্থকেয়ার শিজন্নবা ঙমহল্লগনি । মসিনা লাইবলিহুদ জেনরেশন, অমসুং দিজিতেল পেমেন্তশিংগী খুথাংদা ফাইনান্সিয়েল ইনক্লুজনগীদমক লম্বীশিং শেমলগনি । মহাক্না মীয়ামগী মীফমদা ৱা ঙাংগনি । ওক্তোবর ৮গী অয়ুক্তা, প্রধানমন্ত্রী বাদনগরদা থুংলুগনি । মসিনা শহর অসিদা মহাক্না ওফিস পারক্লবামতুং প্রধানমন্ত্রীগী অহানবা খোয়চৎ ওইরগনি । মহাক্না হতকেশ্বর লাইশং চৎকনি । মীয়ামগী মীফম অমদা প্রধানমন্ত্রীনা ফুল ইম্মুনাইজেসন কোবর তৌনবগী পাম্দম অদুগী মায়কৈরোমদা খোংজং য়াংশিন্নবা ইন্তেনসিফাইদ মিসন ইনদ্রধনুস হৌদোক্কনি । প্রধানমন্ত্রীনা আইএমতিইসিঐচও হৌদোকপগী খুদম ওইনবা হেল্থ ৱার্করশিংদা ই-তেব্লেতশিং য়েনথোক্কনি । আইএমতিইসিঐচও হায়বদি “ইনোভেতিব মোবাইল-ফোন তেক্নোলোজী ফোর কমুনিতী হেল্থ ওপরেসন্স” হাইবনি । প্রধানমন্ত্রীনা মীয়ামগী মীফমদা ৱা ঙাংগনি । নুমীৎ অদুগী নুংথিলদা, প্রধানমন্ত্রীনা ভারুচতা থুংলুগনি । মহাক্না নর্মদা তুরেল মথক্তা শাগদবা ভদভুত বেরেজকীদমক উরেপ উয়ুং তমগনি । মহাক্না উধনা (সুরত, গুজরাত), অমসুং জৈনগর (বিহার)গী মরক্তা অনত্যোদয়া এক্সপ্রেস লমথাগনি । মহাক্না গুজরাত নর্মদা ফর্তিলাইজর কোওপরেসনগী মখল মখা য়াম্লবা প্লান্তশিংগী উরেপ উয়ুং তম্বা অমসুং শঙ্গাবগী খুদম ওইনবা প্লেকশিংগী মায়খুম হাংদোক্কনি । মহাক্না মীয়ামগী মীফমদা ৱা ঙাংগনি । ওক্তোবর ৮গী নুমিদাংৱাইরম প্রধানমন্ত্রী দিল্লিদা হলক্কনি ।
পি.এম.না তেজস্বিন শঙ্করবু হাই জম্পতা ভারতকী অহানবা মেদল লৌরকপগীদমক থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা তেজস্বিন শঙ্করবু হাই জম্পতা ভারতকী অহানবা মেদল লৌরকপগীদমক থাগৎপা ফোঙদোকখ্রে। হাই জম্পতা তেজস্বিন শঙ্করনা ব্রোঞ্জ লৌরকখিবা অসি কম্মনৱেল্থ গেমসকী ত্রেক এন্দ ফিল্দদা ভারতকী অহানবা মেদল ওইরি। প্রধান মন্ত্রীনা ত্বিত তৌখি; “তেজস্বিন শঙ্করনা পুৱারী শেম্বা ঙমখ্রে। মহাক্না সি.দবল্যু.জি.দা হাই জম্পতা ঐখোয়গী অহানবা মেদল লৌবা ঙমখি। ব্রোঞ্জ মেদল লৌরকপগীদমক মহাকপু থাগৎচরি। মহাক্না হোৎনখিবশিং অদুগীদমক চাউথোকচবা পোকই। মহাক্কী তুংগী পুন্সিগীদমক য়াইফ-মঙ্গোল পীজরি। মহাক্না তুংদা মাইপাকপা ঙম্বা ওইরসনু।”
প্রধান মন্ত্রীনা রাঞ্চীদা আয়ুশ্মান ভারত-পি এম জে এ ৱাই হৌদোক্লে

ঙসি প্রধান মন্ত্রী নরেন্দ্র মোদীনা ঝারখান্দগী রাঞ্চীদা হেল্থ ইন্সুরেন্স স্কিম: আয়ুশ্মান ভারত-প্রধান মন্ত্রী জন অরোগ্য য়োজনা হৌদোক্লে। য়াম্লবা মীয়াম অমগী মমাংদা পি এম জে এ ৱাই হৌদোক্নবা ফম্বাক্তা কাখৎত্রিঙৈ মমাংদা প্রধান মন্ত্রীনা স্কিম অসিগী মতাংদা পাংথোকপা একজিবিসন অমা য়েংখি। হায়রিবা থৌরম অদুদা, চাইবাসা অমসুং কোদরমাদা মেদিকেল কোলেজশিং শানবা উরেপ-উয়ুং তম্নবা প্রধান মন্ত্রীনা মাইখুমশিং হাংদোকখি। মহাক্না হেল্থ অমসুং ৱেলনেস সেন্তর ১০সু হাংদোকখি। থৌরম অদুদা ৱা ঙাংবদা প্রধান মন্ত্রীনা হায়খি, লায়রবশিংগী মরক্তগী খ্বাইদগী লায়রবশিং অমসুং খুন্নাইগী শোৎথরবা কাংলুপশিংদা হেন্না ফবা অনা-লায়েংগী খুদোংচাবা ফংহন্নবা পান্দমদা মসি হৌদোকপনি। স্কিম অসিনা চহি অমদা ইমুং অমদা লুপা লাখ ৫গী হেল্থ ইন্সুরেন্স পীগনি অমসুং মীওই ক্রোর ৫০দা কান্নবা পীগনি অমসুং মসি মালেমদা খ্বাইদগী চাউবা হকশেলগী ইন্সুরেন্স স্কিমনি। মহাক্না হায়খি, মসিগী স্কিম অসিগী কান্নবা ফংগদৌরিবা মীওই মশিং অসি চাউরাক্না য়ুরোপিয়ান য়ুনিয়নগী অপুনবা মীশিং নত্ত্রগা অমেরিকা, কানাদা অমসুং মেক্সিকোগী অপুনবা মীশিংগা মান্নগনি। মহাক্না হায়খি, আয়ুশ্মান ভারতকী অহানবা শরুক-হেল্থ এন্দ ৱেলনেস সেন্তরশিং বাবা সাহেব অম্বেদকরগী মপোক কুমওন থৌরমদা হৌদোকখ্রে অমসুং অনিশুবা শরুক-হেল্থ ইন্সুরেন্স স্কিম অসি দীন দয়াল উপধ্যগী মপোক নুমিৎ থৌরম পাংথোক্কদবা নুমিৎ নিনিগী মমাংদা হৌদোক্লে। পি এম জে এ ৱাইগী মতাংদা শন্দোক্না তাক্লদুনা প্রধান মন্ত্রীনা হায়খি, মসিনা অনাবা মখল ১৩০০ কোনশিনগনি, মসিদা কেন্সর অমসুং থম্মোয়গী লায়না য়াউনা অরুবা অনাবশিং কোনশিনগনি। মহাক্না হায়খি, লনাই লায়েঙশঙশিংসু স্কিম অসিদা শরুক য়াগনি। প্রধান মন্ত্রীনা হায়খি, লুপা লাখ ৫গী শেনফম অসিনা ইনভেস্তিকেসনশিং, হিদাক-লাংথকশিং অমসুং হোস্পিতালদা লৈত্রিঙৈগী খরচশিংদা শীজিন্নগনি। মহাক্না হায়খি, মসিনা হান্না লৈরম্বা অনাবশিংসু কোনশিনগনি। মীয়াম্না ১৪৫৫দা দাইল তৌরগা নত্ত্রগা কম্মন সার্বিস সেন্তরশিংদগী স্কিম অসিগী মতাংদা অকুপ্পা মরোল খঙবা য়াগনি। প্রধান মন্ত্রীনা হায়খি, পি এম জে এ ৱাই শরুক য়ারিবা রাজ্যশিংদা মীয়াম্না চৎপা মতমদা স্কিম আসিগী কান্নবশিং রাজ্যশিং অদুদগী লৌবা য়াগনি। হৌজিক ফাউবদা স্কিম অসিদা লৈবাক অসিগী হোস্পিতাল ১৩,০০০ শরুক য়ারে হায়না মহাক্না মখা তাখি। প্রধান মন্ত্রীনা ঙসি হৌদোকখিবা হেল্থ অমসুং ৱেলনেল সেন্তর ১০গী মরমদা পনখি। মহাক্না হায়খি, লৈবাক অসিদা অসিগুম্বা সেন্তর ২৩০০ লৈরে। চহি মরিগী মনুংদা ভারত্তা অসিগুম্বা সেন্তর লাখ ১.৫ থম্নবা পান্দম থম্লি। প্রধান মন্ত্রীনা হায়খি, লৈবাক অসিগী হকশেলগী শরুক অসি ফগৎহন্নবা সরকার অসিনা অচুম্বা থবক কয়া পায়খৎলি। মসিগী পান্দমদি অহোংবা অমসুং অফবা হকশেলগী খুদোংচাবশিং ফংহনবনি। পি এম জে এ ৱাইদা শরুক য়ারিবশিংনা হোৎনরিবা থবকশিং প্রধান মন্ত্রীনা থাজবা ফোঙদোকখি অমসুং স্কিম অসি মাইপাক্নবা হোৎনবদা দোক্তরশিং, নর্সশিং, হকশেলগী মীওইশিং, আশাশিং অমসুং এ এন এমশিংগী থবকশিং শিংথাখি।
প্রধান মন্ত্রীনা ওরিশাগী ঝারসুগুদাদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ওরিশাগী ঝারসুগুদাদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে। প্রধান মন্ত্রীগী লোইশঙনা ত্বিত তৌখি; “ওরিশাগী ঝারসুগুদাদা থোকখিবা খুদোংথিবা থৌদোক অদু থমোয় শোক্নীংঙাই ওই। খুদোংথিবা থৌদোক অদুদা লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। অশোক-অপন য়াওখিবশিং অথুবদা ফগৎলক্নবা ঐহাক্না থৌনিজরি: পি.এম.”
মন্ত্রীমন্দলনা য়ুরোপিয়নগী অমুক হন্না শেমগৎ-শাগৎপা অমসুং চাওখৎ-থৌরাং বেঙ্ককী মেম্বরশিপ ওইবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা য়ুরোপিয়নগী অমুক হন্না শেমগৎ-শাগৎপা অমসুং চাওখৎ-থৌরাং বেঙ্ক (ইবিআরদি)তা ভারতকী মেম্বরশিপ ওইবগী মতাংদা অয়াবা পীখ্রে। ইবিআরদিগী মেম্বরশিপ ফংনবগীদমক্তা শেনমিৎলোনগী বিভাগ, শেল-থুম মন্ত্রালয়না মথৌ তাবা খোংথাং লৌখৎলগনি। শাফুঃ ইবিআরদিগী ওইবনা ভারতকী মালেমগী ওইবা শক্তমদা হেন্না ময়েক শেংহল্লগনি লোইননা মসি শেনমিৎলোনগী মতাংদসু ইনোৎ হাপলগনি। ইবিআরদিগা লোইনরিবা লৈবাকশিং লোইননা সেক্র নোলেজদা য়ৌশিনবা ঙমলগনি। ভারতকী ইনবেস্ত তৌবগী খুদোংচাবশিং হেনগৎহল্লগনি। মেম্বরশিপ অসিদগী শেমগৎ-শাগৎপা, থবকশিং, ইনফোর্মেসন তেক্নোলোজী অমসুং ইনর্জীদা কো-ফাইনান্সিংগী খুদোংচাবশিংগী খুৎথাংদা ভারত অমসুং ইবিআরদিগী মরক্তা তেংবাং পীনবা হেনগৎলগনি। ইবিআরদিগী মরু ওইবা থবকশিংদা মসিবু চলাইরিবা লৈবাকশিংদা প্রাইবেৎ সেক্তর চাওখৎহনবা য়াওরি। মেম্বরশিপ অসিদগী ভারতনা প্রাইবেৎ সেক্তরগী চাওখৎ থৌরাংদা কান্নবা ফংহন্নবা বেঙ্ককী তেক্নিকেল ওইবা মতেং লোইননা লমদমগী ওইবা লৌশিংদগী মতেং ফংলগনি। মসিদগী লৈবাক অসিদা হেন্না ফবা ইনবেস্ত তৌবগী ফিভম শেম্বদা থৌদাং য়ারগনি। ইবিআরদিগী মেম্বরশিপতগী ভারতকী ফার্মশিংগী অথোই-অহেন তান্নবগী পাঙ্গল হেনগৎহল্লগনি অমসুং ললোন-ইতিক তৌবগী তাঞ্জা, লৈবগী থবক-থৌওং, খন্ন-নৈনবশিংনচিংবা মালেমগী কৈথেল ফাওবা মসিনা য়ৌসিনবা ঙমলগনি। মসি অমরোমদা ভারতকী প্রোফেস্নেলশিংগীদমক্তা অনৌবা লম হাংলগনি অমসুং নাকল অমরোমদা ভারতকী এক্পোর্তশিংদসু কান্নবা ফংলগনি। হেনগৎলক্লিবা শেনমিৎলোনগী থবক-থৌরমশিং অসিনা থবক পীবগী পাঙ্গল হেনগৎহল্লগনি। মসিদগী ভারতকী মীওইসু বেঙ্ক অসিদা থবক ফংবা ঙমলগনি। য়ুম্ফমঃ য়ুরোপিয়নগী অমুক হন্না শেমগৎ-শাগৎপা অমসুং চাওখৎ-থৌরাং বেঙ্ক (ইবিআরদি)তা ভারতকী মেম্বরশিপ ফংবগা মরি লৈননা ভারত সরকারদা মতম কুইনা খন্নদুনা লাকখি। হৌখিবা চহি খরা অসিদা লৈবাক্কী পুক্নীং থৌগৎনীংঙাই ওইবা শেনমিৎলোন খুমাং চাওশিনবা অমসুং মালেমগী ওইবা রাজনীতিগী শক্তম অসিবু য়েংলদুনা মসি খন্নখি মদুদি ভারতপু ৱার্ল্দ বেঙ্ক, এসিয়ন দিব্লপমেন্ত বেঙ্ককুম্বা মল্তি-লেতরেল দিব্লপমেন্ত বেঙ্ক (এমদিবি)কা মরি থম্নদুনা ভারতনা শরুক য়াবা হেনগৎকদবনি। য়ুম্ফম অসিদা অহানবদা এশিয়ন ইনফ্রাস্ত্রকচর বেঙ্ক (এআইআইবি) লোইননা ন্যু দিব্লপমেন্ত বেঙ্ক (এনদিবি)দা য়াওনবগী ৱারেপ লৌখি।
ভারতনা জি-২০গী প্রসিদেন্ত ওইগদৌরিবা অসিগী মতাংদা খন্ননবা প্রধান মন্ত্রীনা লুচিংদুনা রাজ্যপালশিং, চীফ মিনিস্তরশিং অমসুং এল.জিশিংগা ভিদিওগী খুৎথাংদা মীফম পাংথোকখ্রে

ভারতনা জি-২০গী প্রসিদেন্ত ওইগদৌরিবা অসিগী মতাংদা খন্ননবা প্রধান মন্ত্রী শ্রী নরেন্দ্র মোদীনা লুচিংদুনা রাজ্যশিংগী রাজ্যপালশিং অমসুং চীফ মিনিস্তরশিং অমসুং য়ু.তিশিংগী এল.জিশিংগা লোয়ন্না ভিদিওগী খুৎথাংদা মীফম অমা ঙসি পাংথোকখ্রে। মীফম অদুদা প্রধান মন্ত্রীনা হায়খি ভারতনা জি-২০গী প্রসিদেন্ত ওইগদৌরিবা অসি লৈবাক পুম্নমক্কীনি অমসুং লৈবাক অসিগী শক্তিশিং উৎথোক্নবা য়াম্না তাংনা ফংবা খুদোংচাবা অমনি। জি-২০গী তোঙান-তোঙানবা থৌরমশিং পাংথোক্নবা পুন্না থবক তৌমিন্নবা য়াম্না মরুওই অমসুং রাজ্যশিং/য়ু.তিশিংদগী মতেং নিজরি। জি-২০গী প্রসিদেন্ত ওইবা অসিনা অচৌবা মেত্রোশিং উৎপগী মথক্তা ভারতকী তোঙান-তোঙানবা মফমশিং উৎথোকপদা মতেং পাংগনি অমসুং মসিনা ঐখোয়গী লৈবাক্কী শরুক অমমমগী তোপ-তোপ্পা শক্তমশিং উৎথোকপা ঙমগনি। ভারতনা জি-২০গী প্রসিদেন্ত ওইরিঙৈ মনুংদা ভারত্তা লাকদবা মশিং য়াম্লবা মীওইশিং অমসুং তোঙান-তোঙানবা থৌরমশিংদা মালেমগী মেদিয়ানা মীৎয়েং চঙগদবা অদুগী মতাংদা প্রধান মন্ত্রীনা হায়খি রাজ্যশিং অমসুং য়ু.তিশিংনা মখোয় মশামক ললোন-ইতিক, শেন থাদবা অমসুং তুরিজমগী মফমশিং ওইনা পুক্নিং চিংশিন্নবা নৌনা মশক তাক্না মসিগী খুদোংচাবা অসি শীজিন্নগদবনি। সরকার অমসুং খুন্নাইনা শরুক য়াদুনা জি-২০গী থৌরমশিংদা মীয়াম শরুক য়াহনবা মথৌ তাই। মীফম মনুংদা রাজ্যপালশিং, চীফ মিনিস্তরশিং অমসুং এল.জিশিংনা মখোয়গী অনিংবা ৱাখল্লোনশিং ফোঙদোকখি অমসুং জি-২০গী মীফমশিং য়ুম্বু ওইনবা রাজ্যশিংনা থৌরাং তৌরিবশিংগী মতাংদা পাউদমখি। মীফম অদুদা এক্সতর্নেল এফেয়ার্স মিনিস্তরশু ৱা ঙাংখি অমসুং ভারতকী জি-২০ সের্পাগী মতাংদা প্রসেন্তেসন অমা থমখি।
কেবিনেতনা লেফ ৱিং এক্সত্রিমিজম (এল.দবল্যু.ই.) এরিয়াশিংগী সেক্যুরিতী সাইতশিংদা ২জি. মোবাইল সাইতশিংদগী ৪জি.দা অপগ্রেদেশন তৌনবগী অয়াবা পীখ্রে

প্রধান মন্ত্রী, শ্রী নরেন্দ্র মোদিনা থৌবুরেল ওইদুনা কেনদ্রগী কেবিনেতনা এল.দবল্যু.ই. এরিয়াশিংগী সেক্যুরিতী সাইতশিংদা ২জি. মোবাইল সার্বিসশিং অদু ৪.জি.দা অপগ্রেদ তৌনবগীদমক্তা য়ুনিভর্সেল সার্বিস ওব্লিগেশন ফন্দ (য়ু.এস.ও.এফ.) অমা অয়াবা পীখ্রে। প্রোজেক্ত অসিনা চাউরাক্না লুপা করোর ১,৮৮৪.৫৯ চংনা (তেক্সশিং অমসুং লেভীশিং য়াওদনা) লেফ ৱিং এক্সত্রিমিজম ফেজ- I সাইত ২,৩৪৩ ৩জি.দগী ৪জি. মোবাইল সার্বিসশিংদা অপগ্রেদ তৌনবা পান্দম থম্লি। মসিদা চহি মঙাগীদমক্ত ও. অমসুং এম. য়াওরি। তৌইগুম্বশুং, বি.এস.এন.এল.না মশাগী শেল পুথোক্তুনা অতোপ্পা চহি মঙাগীদমক্তা সাইতশিং অসি য়েংশিল্লগনি। থবক অদু বিএস.এন.এল.দা পীরগনি মরমদি মসিগী সাইতশিং অসি বি.এস.এন.এল.গীনি। কেবিনেতনা চাউরাক্না লুপা করোর ৫৪১.৮০ চংনা চহি মঙাগী কন্ত্রেক্চুৱল ওইবা মতম অদুগী মথক্তা শাংদোক্তুনা বি.এস.এন.এল.না এল.দবল্যু.ই. ফেজ-I ২জি. সাইতশিংগী ওপরেশন অমসুং মেন্তিনেন্সতা চংবা শেলগী ফন্দিং তৌনবগী অয়াবসু পীখ্রে। সরকারনা অতোপ্পা মার্কেতশিংদা এক্সপোর্ত তৌবা নত্তনা দোমেস্তিক মার্কেতকী তঙাইফদবশিং অদুবু নিংবা থুংহন্নবা তেলিকোম সেগমেন্ততা সেল্ফ-রিলায়েন্স ওইবা ঙম্নবা মসিগী য়াম্না মরু ওইবা প্রোজেক্ত অসিগীদমক্তা বি.এস.এন.এল.দগীনা ইন্দিজিনস ৪জি. তেলিকোম ইক্যুইপমেন্ত ফাওবা খল্লিবনি। ৪জি. ইক্যুইপমেন্ত অদুসু প্রোজেক্ত অসিদা শিজিন্নরগনি। অপগ্রেদেশন তৌবনা মসিগী এল.এস.দবল্যু. এরিয়াশিংদা হেন্না ফবা ইন্তর্নেত অমসুং দেতা সার্বিসশিং ফংহল্লগনি। মসিনা হোম এফিয়র্স মন্ত্রালয় অমসুং রাজ্য সরকারগী মথৌ তাবশিং অদুবু মপুং ফাহল্লি। মসিনা মফমশিং অসিদা তারিবা সেক্যুরিতী পার্সোনেলগী তঙাইফদবশিং অদুবু নিংবা থুংহল্লি। প্রোপোজল অসি খুঙ্গংগী লমশিংদা মোবাইল কনেক্তিবিতী ফংহন্নবগী পান্দম অদুগী মতু ইন্না পাংথোক্লিবনি। মসিগী মথক্তা, মোবাইল ব্রোদবেন্দগী খুত্থাংদা মসিগী মফমশিং অসিদা ই-গোবর্নেন্স সার্বিসশিং, বেঙ্কিং সার্বিসশিং, তেলি-মদিসিন; তেলি-এজুকেশন অসিনচিংবা কয়া অসি ফংহনবা ঙম্লগনি।
প্রধান মন্ত্রীনা খর্চী পুজা হৌখিবদা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা খর্চী পুজা হৌখিবদা মীয়ামদা য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “খর্চী পুজানা হৌখিবদা ঐহাক্না মীয়ামদা য়াইফ পাউজেল পীজরি। চতুর্দাশ দেবতানা অদোম খুদিংবু মতম পুম্বদা থৌজানবীবা ওইসনু। মীয়াম খুদিংবু হকশেল ফবা, মায় পাকপা অমসুং নুংঙাই য়াইফবনা থনবা ওইরসনু”।
প্রধান মন্ত্রীনা শ্রী পদ্মানাভা স্বামী লাইশংদা লাই খুরুমখ্রে; স্বদেশ দর্শন স্কিম হৌদোকখ্রে

প্রধান মন্ত্রী শ্রী নরেন্দ্র মোদী ঙসি থিরুবনন্থাপুরমদা চৎখ্রে। মহাক্না স্বদেশ দর্শন স্কিম হৌদোকপগী খুদম ওইনবা প্লেক অমা মায়খুম হাংদোকখ্রে। মহাক্না শ্রী পদ্মানাভা স্বামী লাইশংদা লাই খুরুমখ্রে। প্রধান মন্ত্রীগী থিরুবনন্থাপুরম খোংচৎ অদু ঙসি মমাংদা কোল্লাম বাইপাস শঙ্গারম্লবা মতুংদা চৎখিবা খোংচৎনি।
মন্ত্রীমন্দলনা ভারত অমসুং মালদীবকী মরক্তা শিপ্পিংগী য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মালদীবকী মরক্তা সমুদ্রদা পেসেঞ্জর অমসুং কার্গো সর্বিস হৌদোক্নবা ভারতকী প্রধান মন্ত্রীগী মালদীবকী খোংচৎ মনুংদা ২০১৯গী জুন ৮দা খুৎয়েক পীনখিবা য়ানা ৱারোল অদু অয়াবা পীখ্রে। ভারত অসি মালদীবকী মকোকথোংবা দিবেলপমেন্ত পার্তনর অমা ওইরি অমদি মালদীবকীদমক মকোক থোংবা ইন্সতিত্যুসন কয়া অমা লিংখৎখ্রে। হৌজিক হৌজিকমক ভারতনা মালদীবতা ললোন ইতিক্কীদমক লোং তর্ম লোনশিং অমসুং রিভোলভিং ক্রিদিৎ য়াওনা য়ু.এস. $ মিলিয়ন ১০০গী স্তেন্দ-বাই ক্রিদিৎ ফেসিলিতী (এস.সি.এফ.) পীরি। লৈবাক্কী কোনুং অমদি মীশিং খ্বাইদগী য়াম্বা শহর মালে অমসুং মালদীবকী অহুমশুবা মীশিং খ্বাইদগী য়াম্বা শহর কুলহুধুফুশি অসি লমকোইবশিং লোয়ননা কার্গোগীদমক কোচীদগী ফেরী সর্বিস লৈহনবা অসি অফবা খোংথাংনি। মালে অসি কোচীদগী কিলোমীতর ৭০৮ লাপ্পা মফমদা লৈরি, অদুগা কুলহুধুফুশিনা কিলোমীতর ৫০৯ লাপ্না লৈরি। কুলহুধুফুশি অসি মালদীবকী নোংপোক থংবা শরুক্তা লৈবা মী য়াম্না তাবা ইথৎ অমনি অমদি রিসোর্ত মরাং কায়না লৈবনা ভারতকীদমক লমকোইবশিংগী মফম অমা ওইবা য়ারি। হৌজিক লৈরিবা কনেক্তিবিতীদা মালে ফাওবা ফ্লাইত অমসুং রিজোর্তশিংদা সি প্লেনশিং য়াওরি, মদু মমল য়াম্না তাংবা ওপ্সন অমা ওইরি। অমরোমদা কোচীগা লোয়ননা সমুদ্রগী খুত্থাংদা শম্নহনবনা তুরিজম প্রমোৎ তৌরগনি অখন্ননা ভারতকীদমক হেল্থ অমসুং ৱেলনেস তুরিজম। মশিং য়াম্লবা মালদীবকী মীওই কয়া অমসু মহৈ-মশিং তম্নবগীদমক কেরলা অমসুং খা ভারতকী শহরশিংদা লাক্লি।
রাস্ত্রপতি কোবিন্দগী ৱাফমদা লৈবাক্কী চাউখৎ-থৌরাংদা থৱাই য়াওজবগী মমি তারিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা রাস্ত্রপতি, শ্রী রাম নাথ কোবিন্দনা ওফিস থাদোক্ত্রিঙৈ মাংওইননা লৈবাক মীয়ামদা থমখিবা ইথিলনা থল্লবা ৱারোলদা “মহাক্না রাস্ত্রপতি ওইনা লৈবাক সেবা তৌবদা শাগোন্নখিবা ইথিলগী মমি ময়েক শেংনা তাই” হায়খি। প্রধান মন্ত্রীনা অসুম্না ত্বীত তৌখিঃ “রাস্ত্রপতি কোবিন্দনা ইথিলনা থল্লবা ৱাফম থম্বীখ্রে। মহাক্কী ৱাফমদা লৈবাক্কী চাউখৎ-থৌরাংদা থৱাই য়াওজবা অমসুং মহাক্না ঐখোয়গী রাস্ত্রপতি ওইনা লৈবাক সেবা তৌবদা শাগোন্নখিবা ইথিলগী মমি ময়েক শেংনা তাই”।
পি.এম.না গুজরাত্তা মা উমিয়া ধামগী চাউখৎ-থৌরাংগী প্রোজেক্ত উরেপ উয়ুং তম্বদা থমখিবা ৱারোল

প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী থোংদা গুজরাত্তা উমিয়া মাতা ধাম লাইশঙ অমসুং লাইশঙনা কোল্লিবা মফমশিং য়াওনা মা উমিয়া ধামগী চাউখৎ-থৌরাংগী প্রোজেক্তকী উরেপ উয়ুং তম্বদা ৱা ঙাংখ্রে। ধান মন্ত্রীনা হায়খি প্রোজেক্ত অসি ‘সবকা প্রয়াস’কী ৱাখল্লোন অসিগী মতিক চারবা খুদম অমনি মরমদি মসিগী অফবা প্রোজেক্ত অসিনা ময়াম্না হোৎনরিবশিং অসি থুংহল্লগনি। মহাক্না হায়খি লাইনীং-লাইশোনগী ওইবা হীরমগা লোয়ননা মীয়ামগী শেবা তৌবগী ৱাখল্লোনগা লোয়ননা ভক্তাশিংনা এন্তপ্রাইস অসিদা শরুক য়াগদবনি মরমদি মীয়ামগী শেবা তৌবা হায়বা অসি খ্বাইদগী চাউবা থৌনিবনি। প্রধান মন্ত্রীনা ওর্গনাইজেসন অসিগী হীরম পুম্নমক্তা স্কিল দিবেলপমেন্তগী মচাক য়াওহন্নবা মীতিন অদুদা হায়খি। “ঐখোয়গী ঙল্লিঙৈ মতমশিংদা ইমুং-মনুংদা স্ত্রকচর অদু শেমগৎলম্মি অমদি স্কিল অদু লেগেসী ওইনা মথংগী মীরোন অদুদা খুৎশিন্নরম্মি। হৌজিক খুন্নাইগী লৈরিবা মওং অসিদা অহোংবা কয়া লাক্লে অদুনা ঐখোয়না মসিগী মথৌ তাবা মেকানিজম অদু শেমগৎতুনা মসি শাবগদবনি” হায়না মহাক্না ফোঙদোকখি। শ্রী মোদীনা বেতি বচাও বেতি পরাও কেম্পেনগী মনুংদা মহাক্না উনঝাদা চৎখিবা অদুগী মতাংদা ফোঙদোকখি। খোঙচৎ অদুগী মনুংদা নুপী পোকপগী চাং খঙহন হন্থরকপা অসি মহাক্না লায়না অমনি হায়না খনখি। মহাক্না খুদোংথীবা অসি মীয়াম্না খংবীদুনা নুপীমচা মশিংগা নুপামচা মশিংগা চাউরাক্না মান্নরকপগী ফীভম অমা তপ্না তপ্না লাক্লিবা অসিগীদমক মীয়াম্বু থাগৎপা ফোঙদোকখি। মসিগা মান্ননা মহাক্না ইমা উমিয়াগী থৌজাল অমসুং মফম অদুগী ঈশিংগী অৱাবদা লাকশিন্নবা ভক্তাশিংনা শরুক য়াখিবা অদু নীংখি। মহাক্না দ্রিপ ইরিগেসন সিস্তেম চাউনা পাইখৎপগীদমক মখোয়দা থাগৎপা ফোঙদোকখি। প্রধান মন্ত্রীনা হায়খি করিগুম্বা মা উমিয়া অসিনা লাইনীং-লাইশোনগী লমজিং লমতাকপীবা ওইরবদু ঐখোয়গী লম অসিনা ঐখোয়গী থৱায়নি। মহাক্না লমদম অসিদা সোইল হেল্থ কার্দ শীজিন্নবদা অপেনবা ফোঙদোকখি। মহাক্না মীয়ামদা গুজরাতজী অৱাং থংবা লমদমদা ওর্গানিক ফার্মিং তৌনবা হায়খি। ওর্গানিক ফার্মিং অসি জেরো বজেৎ ফার্মিং হায়নসু খঙনৈ। “ ফরে করিগুম্বা অদোম্না ঐহাক্না হায়জরিবা অসি চুনদে খল্লবদি ঐহাক্না অতোপ্পা পাম্বৈ অমগা হায়জগে। করিগুম্বা অদোম্না লম একর ২ লৈরবদি য়ামদ্রবদা একর ১দা ওর্গানিক ফার্মিং তৌবীয়ু লেমহৌরিবা একর অমা অদু হান্নগুম্বা লৌ উবীয়ু। হায়রিবা অসি চপ মান্ননা মথংগী চহিদা য়েংবীয়ু। করিগুম্বা অদোমদা মসি কান্নরবদি অদোমনা অপুনবা একর ২ অদু ওর্গানিক ফার্মিং তৌবীয়ু। মসিনা শেল চংহল্লোই অমসুং ঐখোয়গী লম অসি লৈহাও চেলহনগনি”, হায়না মহাক্না হায়জখি। মহাক্না দিসেম্বর ১৬তা পাঙথোক্কদবা ওর্গানিক ফার্মিংগী প্রোগ্রাম অসিদা শরুক য়ান্নবা ময়ামদা বর্তন তৌখি। মহাক্না ময়ামদা অনৌবা লৌ উবগী মওং-মতৌশিং অমসুং অনৌবা মহৈ-মরোংশিং থানবা হায়খি।
মন্ত্রীমন্দলনা ইনকম-তেক্স ওম্বদসমেন অমসুং ইনদাইরেক্ত তেক্স ওম্বদসমেনগী ইন্সতিত্যুসন মুথৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইনকম-তেক্স ওম্বদসমেন অমসুং ইনদাইরেক্ত তেক্স ওম্বদসমেনগী ইন্সতিত্যুসন মুথৎনবা হায়জরকপা অদু অয়াবা পীখ্রে। অয়াবা পীখিবা অসি মীয়াম্না খল্লিবা অলতরনেতিব কমপ্লেন্ত রিদ্রেসেল মেকানিজমদনি অমসুং ইন্সতিত্যুসন ওফ ওম্বদসমেন্না গ্রিভান্স রিদ্রেসেলগী রেগুলর একজিস্তিং পেরেলেল চেনেলশিংদগী হেন্না এফেক্তিব ওই হায়না প্রুব তৌবা ঙমদে, ইনকম-তেক্স ওম্বদসমেন লোয়ন লোয়ননা ইনদাইরেক্ত তেক্স ওম্বদসমেনগী ইন্সতিত্যুসন অনিমক মুথৎলে। য়ুমফম: ইনকম-তেক্স ওম্বদসমেনগী ইন্সতিত্যুসন অসি ইনকম তেক্সকা মরী লৈনবা ৱাকৎশিংগী সেতলমেন্ত পুরক্নবা পব্লিক্কা মরী লৈনবা গ্রিভান্সেসকা লোয়ননা ২০০৩দা শেমখিবনি। অদুম ওইনমক ওম্বদসমেনগী ইন্সতিত্যুসন অসি মসিগী পান্দম অদু ফংবদা ফেল ওইখি। লোয়ননা, তেক্স থিরিবশিংনা সি.পি.জি.আর.এ.এম.এস. (সেন্ত্রেলাইজর পব্লিক গ্রিভান্স রিদ্রেস এন্দ মোনিতরিং সিস্তেম), আইকর সেবা কেন্দ্র অসিনচিংবা গ্রিভান্স রিদ্রেসেলগী অতোপ্পা মেথদশিং প্রিফর তৌবা হৌরকখি, তুংদা ২০১১দা ইনদাইরেক্ত তেক্স ওম্বদসমেনগী অহাংবা ওফিসশিং থিংজিন্নবসু ৱারেপ লৌখি।
প্রধান মন্ত্রীনা বালীদা জি-২০ সম্মিৎ পাঙথোক্লিঙৈ মনুংদা ইতলীগী প্রধান মন্ত্রীগা উনবা

প্রধান মন্ত্রী শ্রী নরেন্দ্র মোদীনা ঙসি বালীগী জি-২০ সম্মিৎ পাঙথোক্লিঙৈ মনুংদা ইতলীগী প্রধান মন্ত্রী, ঐচ.ই. মিস জিওরজিয়া মেলোনিগা উনখ্রে। প্রধান মন্ত্রীনা প্রধান মন্ত্রী মেলোনিবু ইতলীগী অহানবা নুপী প্রধান মন্ত্রী ওইনা মীখলদা মাইপাকখিবগীদমক নুংঙাইবা ফোঙদোকখি। লুচিংবা অনিনা ত্রেদ অমসুং ইনভেস্তমেন্ত, কাউন্তর-তেরোরিজম অমসুং মীয়ামগী মরক্তা লৈনরিবা মরীশিং য়াওনা তোঙান-তোঙানবা সেক্তরশিংদা বাইলেতরেল কোওপরেসন চেৎশিনহন্নবা খন্নখি। লুচিংবা অনিনা নাকল অনিমক্কী য়াইফনবা রিজনেল অমসুং গ্লোবেলগী সমস্যাশিংদা ৱাখল্লোনশিং ফোঙদোক্নখি। প্রধান মন্ত্রীনা ভারত-ইতলী দিপ্লোমেতিক্কী মরীশিং চহি ৭৫শুরকপগী নুংঙাইবা ফোঙদোক্নবা অমসুং মথং চহিদা ভারত্তা পাঙথোক্কদবা জি-২০ সম্মিৎতগা প্রধান মন্ত্রী মেলোনিবু তরাম্না ওক্নবা খৌরাংনা ঙাইরি।
আই.আর.এন.এস.এস.-১আই মায় পাক্না থাগৎখিবদা প্রধান মন্ত্রীনা ইসরোগী সাইন্তিস্তশিংগী মফমদা নুংঙাইবা ফোংদোকখ্রে

আই.আর.এন.এস.এস.-১আই মায় পাক্না থাগৎখিবদা প্রধান মন্ত্রী শ্রী নরেন্দ্র মোদীনা ইসরোগী সাইন্তিস্তশিংগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “পি.এস.এল.ভি. শিজিন্নদুনা নেভিগেসন সেতলাইৎ আই.আর.এন.এস.এস.-১আই মায় পাক্না থাগৎখিবদা ঐখোয়গী সাইন্তিস্তশিংগী মফমদা নুংঙাইবা ফোংদোকচরি। মায় পাকপা অসিনা মীচম মীয়ামগী মফমদা ঐখোয়গী স্পেস প্রোগ্রামগী কান্নবশিং ফংহল্লগনি। ইসরো তিমগীদমক চাউথোকচরি!”
আর্তিকল ৩৭০ মুত্থৎপা অসি জম্মু অমসুং কশ্মীরগী মীয়ামদা সরকারগী থাজবদা য়ুম্ফম ওই

প্রধান মন্ত্রীনা হায়খ্রে মদুদি আর্তিকল ৩৭০ মুত্থৎপা অসিনা জম্মু অমসুং কশ্মীরবু লৈবাক্কী অতোপ্পা মফমশিংগা লোয়ননা মপুংফাবা ইন্তিগ্রেসন পুরক্লে। প্রধান মন্ত্রী শ্রী নরেন্দ্র মোদীনা ঙসি লোক সভাদা রাস্ত্রপতিগী ৱারোলগী মোসন ওফ থেঙ্কসতা পাউখুম পীখি। প্রধান মন্ত্রীনা জম্মু অমসুং কশ্মীরবু ভারতকী লুহুপনি অমসুং জম্মু অমসুং কশ্মীরগী অশেংবা শক্তমদি মসিগী সুফি ত্রেদিসন্নি হায়না ফোংদোকখি। প্রধান মন্ত্রীনা হায়খি মদুদি লমদম অসি তুংলোমদা হুন্দোক্লম্বা য়াদে। ১৯৯০গী জনুৱারী ১৯গী ৱাফম পল্লদুনা প্রধান মন্ত্রীনা হায়খি মদুদি মীওই কয়া অমা মখোয়গী শক্তম মাংবা তাখি মরমদি মখোয়বু জম্মু অমসুং কশ্মীরদগী তান্থোরকখি। মহাক্কী শাংলবা পাউখুমদা প্রধান মন্ত্রীনা লমদম অসিগী ফিভমবু শন্দোক্না ফোংদোক্লদুনা হায়খি মদুদি সংবিধানগী আর্তিকল ৩৭০বু জম্মু অমসুং কশ্মীরগী প্রজাদা মপুং ফানা থাজবা থম্বগা লোয়ননা মুত্থৎখি অমদি লমদম অসিগী দিবেলপমেন্ত খোংজেল য়াংশিল্লক্লি। প্রধান মন্ত্রীনা হায়খি মদুদি রিজন অসিদা থম্লম্বা অথিংবশিং লৌথোক্লি অমসুং য়ুনিয়ন মন্ত্রীশিংনা য়ুনিয়ন তেরিতেরীগী শরুকশিংদা চৎলি অমসুং মীয়ামদগী দাইরেক্ত ফীদ বেক লৌরি অমসুং সরকারনা ফীদবেক্তা থবক লৌখৎকনি। লদাখপু কার্বোন ন্যুত্রেল য়ুনিয়ন তেরিতোরী অমগুম দিবেলপ তৌরগনি হায়না প্রধান মন্ত্রীনা হায়খি।
প্রধান মন্ত্রীনা ভুতানগী প্রধান মন্ত্রীদা তৌবীমল খঙবা উৎখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ ইমার্জেন্সী ফন্দদা কন্ত্রিব্যুৎ তৌরকপগীদমক ভুতানগী প্রধান মন্ত্রী দা. লোতে শেরিংগী মফমদা মহাক্কী ওইবা তৌবিমল খংবা উৎখ্রে। প্রধান মন্ত্রীনা হায়খি, “ভুতান সরকারগী মায়কৈদগী কোবিদ-১৯ ইমার্জেন্সী ফন্দদা দোলর ১,০০,০০০ কন্ত্রিব্যুৎ তৌনবা মহাক্কী ৱারেপকীদমক ভুতানগী প্রধান মন্ত্রী দা. লোতে শেরিংগী মফমদা তৌবিমল খংবা উৎচরি। সার্ক লুচিংবশিংগী অনৌবা খোংথাং অসি উবদা অঙকপা ফাওই মদুনা কোরোনা ভাইরসকী মায়োক্তা পুন্না থেংনবদা অহেনবা পাঙ্গল পীরি।”